కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Rohit బ్యాడ్‌లక్.. ఆసీస్ గడ్డపై శతకాల రికార్డ్, కానీ!
సిడ్నీ వన్డేలో శతకం బాదిన రోహిత్.. ఆసీస్‌ గడ్డ మీద నాలుగో వన్డే శతకాన్ని ఖాతాలో వేసుకున్నాడు. మరే బ్యాట్స్‌మెన్ కూడా ఆస్ట్రేలియా గడ్డ మీద 4 సెంచరీలు చేయలేదు. కానీ ఈ నాలుగు మ్యాచ్‌ల్లో భారత్ ఓడిపోయింది.
Samayam Telugu | Updated:
Jan 12, 2019, 04:31PM IST
Rohit బ్యాడ్‌లక్.. ఆసీస్ గడ్డపై శతకాల రికార్డ్, కానీ!
హైలైట్స్
సిడ్నీ వన్డేలో శతకం బాదిన రోహిత్.. ఆసీస్‌ గడ్డ మీద నాలుగో వన్డే శతకాన్ని ఖాతాలో వేసుకున్నాడు.
మరే బ్యాట్స్‌మెన్ కూడా ఆస్ట్రేలియా గడ్డ మీద 4 సెంచరీలు చేయలేదు.
కానీ ఈ నాలుగు మ్యాచ్‌ల్లో భారత్ ఓడిపోయింది.
ఆస్ట్రేలియాతో జరిగిన తొలి వన్డేలో రోహిత్ శర్మ అద్భుత శతకంతో భారత్‌ను గెలిపించే ప్రయత్నం చేశాడు. ధోనీ అవుటయ్యాక అవతలి ఎండ్‌లో మరో బ్యాట్స్‌మెన్ అండగా నిలవకపోవడంతో.. ఒత్తిడి పెరిగి చివర్లో అవుటయ్యాడు. 4 రన్స్‌కే మూడు వికెట్లు కోల్పోయిన భారత్‌ను 254/9తో మ్యాచ్‌ను ముగించిందంటే అందుకు కారణం రోహితే. భారత్ గెలిపించలేక పోయినప్పటికీ.. అద్భుత శతకంతో రోహిత్ అరుదైన రికార్డులను ఖాతాలో వేసుకున్నాడు.
ఆసీస్ గడ్డ మీద వన్డేల్లో నాలుగు సెంచరీలు చేసిన తొలి బ్యాట్స్‌మెన్‌గా రోహిత్ రికార్డ్ క్రియేట్ చేశాడు. గతంలో వివియన్ రిచర్డ్స్ మూడు సెంచరీలు చేయడమే ఇప్పటి వరకూ రికార్డ్. బాధాకరమైన విషయం ఏంటంటే.. రోహిత్ శతకం బాదిన ఈ నాలుగు వన్డేల్లోనూ భారత్ ఓటమి పాలైంది.
2015లో మెల్‌బోర్న్ వన్డేలో రోహిత్ 138 పరుగులు చేశాడు. 2016లో పెర్త్ వన్డేలో 171 పరుగులతో నాటౌట్‌గా నిలిచాడు. అదే ఏడాది పెర్త్‌లో 124 రన్స్ చేశాడు. ఇప్పుడు సిడ్నీలో 133 పరుగులు చేశాడు. ఈ నాలుగు సందర్భాల్లోనూ భారత్ ఓటమిపాలైంది.
ఒకే జట్టుపై వన్డేల్లో అత్యధిక సిక్స్‌లు కొట్టిన ఆటగాడిగా రోహిత్ రికార్డ్ క్రియేట్ చేశాడు. ఆసీస్‌పై హిట్ మ్యాన్ 64 సిక్స్‌లు కొట్టగా... లంకపై ఆఫ్రిదీ 63 సిక్స్‌లు బాదాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.